แอนดรูว์ อึ่ง

แอนดรูว์ ยั๊น-ตัก อึ่ง (; Andrew Yan-Tak Ng; เกิดปี 1976) เป็นนักวิทยาการคอมพิวเตอร์ชาวอังกฤษ-อเมริกัน และผู้ประกอบการด้านเทคโนโลยีที่มุ่งเน้นที่แมชชีนเลิร์นนิง และ ปัญญาประดิษฐ์ (AI) อึ่งเป็นผู้ร่วมก่อตั้งและหัวหน้าของกูเกิลเบรน, อดีตหัวหน้าคณะนักวิทยาศาสตร์ประจำไป่ตู้ และเป็นผู้สร้างทีมพัฒนาปัญญาประดิษฐ์ของไป่ตู้ซึ่งพัฒนามาเป็นทีมนักวิทยาศาสตร์หลักพันคน

อึ่งเป็นผู้ช่วยศาสตราจารย์ประจำมหาวิทยาลัยสแตนฟอร์ด และผู้กำกับสแตนฟอร์ดเอไอแล็บ หรือ SAIL นอกจากนี้ เขายังมีส่วนร่วมอย่างมากในสาขาการศึกษาออนไลน์ ในฐานะผู้ร่วมก่อตั้งของทั้ง คอร์สเซอรา และ ดีพเลิร์นนิงดอตเอไอ (DeepLearning.AI) เขาเป็นผู้นำความพยายามหลายครั้งที่จะ "ทำให้ดีพเลิร์นนิงเป็นของทุกคน" ("democratize deep learning") และได้สอนนักเรียนมากกว่า 2.5 ล้านคนผ่านทางคอร์สเรียนออนไลน์ของเขาจำนวนมาก เขาเป็นหนึ่งในนักวิทยาศาสตร์คอมพิวเตอร์ที่มีชื่อเสียงและทรงอิทธิพลที่สุด ได้รับการยกย่องโดยนิตยสาร ไทม์ ให้เป็นหนึ่งใน 100 บุคคลที่ทรงอิทธิพลที่สุดของปี 2012 และผู้ทรงความคิดสร้างสรรค์ที่สุดของ ฟาสต์คัมปะนี ในปี 2014 ในปี 2018 เขาได้เปิดตัวและนำ ไอเอฟันด์ (AI Fund) ซึ่งเป็นการลงทุนเพื่อสนับสนุนสตาร์ตอัปที่เกี่ยวข้องกับปัญญาประดิษฐ์ และยังก่อตั้ง แลนดิงเอไอ (Landing AI) ซึ่งให้บริการผลิตภัณฑ์ SaaS ที่ใช้ปัญญาประดิษฐ์ขับเคลื่อน

มุมมองต่อเอไอ 
อึ่งเชื่อว่าเทคโนโลยีเอไอจะพัฒนาชีวิตของผู้คน ไม่ใช่ทำให้เผาพันธุ์มนุษย์ "กลายเป็นทาส" ของมัน เขาเชื่อว่าประโยชน์ที่เป็นไปได้มีมากกว่าภัยที่เกิดจากเอไอ เขาเชื่อว่าแนวคิดเกี่ยวกับภัยร้ายจากเอไอนั้นถูกกระพือให้เลวร้ายเกินจริง เขาเคยระบุว่า "การกังวลเกี่ยวกับผู้ร้ายอภิมหาฉลาดที่เป็นเอไอในตอนนี้ก็เหมือนกับการกังวลเกี่ยวกับประชากรล้นบนดาวอังคาร - เรายังไม่ได้ลงจอดบนดาวอังคารด้วยซ้ำ!" เขามองว่าปัญหาแท้จริงที่ควรอยู่ในการพูดคุยในระดับวิชาการ อุตสาหกรรม และรัฐบาลคือความท้าทายต่อแรงงานที่เกิดจากจักรกลเหล่านี้ เป้าหมายเฉพาะหนึ่งของเขาคือการทำให้การเรียนรู้เอไอเป็นของทุกคน ("democratize")  มุมมองต่อเอไอของอึ่งนี้เห็นตรงกันกับ มาร์ก ซักเกอร์เบิร์ก แต่ขัดกันกับอีลอน มัสก์

ในปี 2017 เขาระบุว่าเขาสนับสนุนให้มีรายได้พื้นฐานเพื่อช่วยให้คนไร้อาชีพสามารถศึกษาเอไอเพื่อที่จะกลับเข้าสู่การจ้างงานอีกครั้งได้

อ้างอิง

นักวิทยาการคอมพิวเตอร์ชาวอเมริกัน
นักการศึกษาชาวอเมริกัน
บุคคลจากมหาวิทยาลัยสแตนฟอร์ด
บุคคลจากสถาบันเทคโนโลยีแมสซาชูเซตส์
บุคคลจากมหาวิทยาลัยแคลิฟอร์เนีย เบิร์กลีย์
ชาวอังกฤษเชื้อสายจีน